ระเบียบคณะกรรมการจัดรูปที่ดินกลางระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาอนุญาตให้จำหน่ายหรือก่อให้เกิดภาระติดพันซึ่งที่ดินในท้องที่ที่จะสำรวจเป็นเขตโครงการจัดรูปที่ดิน(ฉบับที่ ๑) พ.ศ. ๒๕๓๖ โดยที่เป็นการสมควรแก้ไขหลักเกณฑ์การพิจารณาอนุญาตให้จำหน่ายหรือก่อให้เกิดภาระติดพันซึ่งที่ดินในท้องที่ที่จะสำรวจเป็นเขตโครงการจัดรูปที่ดิน ตามมาตรา ๒๖ให้เหมาะสมยิ่งขึ้นอาศัยอำนาจตามความในมาตรา ๑๓ (๑๑)แห่งพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗คณะกรรมการจัดรูปที่ดินกลางออกระเบียบไว้ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาอนุญาตให้จำหน่ายหรือก่อให้เกิดภาระติดพันซึ่งที่ดินในท้องที่ที่จะสำรวจเป็นเขตโครงการจัดรูปที่ดิน(ฉบับที่ ๑) พ.ศ. ๒๕๓๖ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ให้ยกเลิก(๑) ระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาอนุญาตให้จำหน่ายหรือก่อให้เกิดภาระติดพันซึ่งที่ดินในท้องที่จะสำรวจเป็นเขตโครงการจัดรูปที่ดิน(ฉบับที่ ๑) พ.ศ. ๒๕๒๒(๒) ระเบียบคณะกรรมการจัดรูปที่ดินว่าด้วยหลักเกณฑ์การพิจารณาอนุญาตให้จำหน่ายหรือก่อให้เกิดภาระติดพันซึ่งที่ดินในท้องที่ที่จะสำรวจเป็นเขตโครงการจัดรูปที่ดิน(ฉบับที่ ๒) พ.ศ. ๒๕๒๓(๓)ระเบียบคณะกรรมการจัดรูปที่ดินกลาง ว่าด้วยหลักเกณฑ์การพิจารณาอนุญาตให้จำหน่ายหรือก่อให้เกิดภาระติดพันซึ่งที่ดินในท้องที่ที่จะสำรวจเป็นเขตโครงการจัดรูปที่ดิน(ฉบับ ๓) พ.ศ. ๒๕๒๗(๔) ระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาอนุญาตให้จำหน่ายหรือก่อให้เกิดภาระติดพันซึ่งที่ดินในท้องที่ที่จะสำรวจเป็นเขตโครงการจัดรูปที่ดิน(ฉบับที่ ๔) พ.ศ. ๒๕๒๘ข้อ ๔ ในระเบียบนี้จำหน่ายหรือก่อให้เกิดภาระติดพัน หมายความว่าการจำหน่ายจ่ายโอนด้วยประการใดๆ ซึ่งกรรมสิทธิ์หรือสิทธิครอบครองในที่ดิน ตลอดจนการก่อให้เกิดภาระติดพันต่าง ๆขึ้นในที่ดิน เช่น เช่า จำนอง ภาระจำยอม สิทธิอาศัย สิทธิเหนือพื้นดินสิทธิเก็บกินเป็นต้นบันทึกการยินยอม หมายความว่าบันทึกลงลายมือชื่อเจ้าของที่ดินและผู้รับโอนสิทธิในที่ดินหรือผู้จำนองและผู้รับจำนองเพื่อยินยอมให้มีการจัดรูปที่ดินแปลงที่ขออนุญาตนั้นตามพระราชบัญญัติจัดรูปที่ดินเพื่อเกษตรกรรมพ.ศ. ๒๕๑๗ผู้ว่าราชการจังหวัด หมายความว่า ผู้ว่าราชการจังหวัดท้องที่ที่มีการจัดรูปที่ดินซึ่งที่ดินแปลงที่ขออนุญาตนั้นตั้งอยู่อนุกรรมการ หมายความว่าอนุกรรมการพิจารณาการปฏิบัติเกี่ยวกับกฎหมายตามพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗ทายาท[๒] หมายความว่า บุคคลธรรมดาซึ่งเป็นทายาทโดยธรรมตามประมวลกฎหมายแพ่งและพาณิชย์สาธารณูปโภค[๓] หมายความว่า การประกอบการเพื่อประโยชน์แก่ประชาชนทั่วไปเช่น สถานพยาบาล, ไฟฟ้า, ประปา เป็นต้นสาธารณูปการ[๔] หมายความว่า การก่อสร้างหรือบูรณปฏิสังขรณ์สิ่งสาธารณะเพื่อประโยชน์แก่ประชาชนทั่วไปเช่น คลองส่งน้ำชลประทาน, ทางหลวงแผ่นดิน เป็นต้นหมวด ๑บททั่วไป ข้อ ๕[๕] ผู้ใดมีความประสงค์จะจำหน่ายด้วยประการใดๆ หรือก่อให้เกิดภาระติดพันใดๆซึ่งที่ดินในท้องที่ที่จะสำรวจเป็นเขตโครงการจัดรูปที่ดิน ให้ยื่นคำขออนุญาตตามแบบท้ายระเบียบนี้ต่อหัวหน้าสำรวจงานจัดรูปที่ดินจังหวัดซึ่งที่ดินนั้นตั้งอยู่เพื่อตรวจสอบคุณสมบัติแล้วให้รายงานความเห็นต่อคณะกรรมการจัดรูปที่ดินจังหวัดในกรณีที่ยังมิได้มีการจัดตั้งสำนักงานจัดรูปที่ดินจังหวัดและยังไม่มีผู้ดำรงตำแหน่งหัวหน้าสำนักงานจัดรูปที่ดินจังหวัดให้ยื่นคำขอต่อนายอำเภอหรือปลัดอำเภอผู้เป็นหัวหน้าประจำกิ่งอำเภอท้องที่ซึ่งที่ดินนั้นตั้งอยู่เพื่อตรวจสอบคุณสมบัติแล้วให้รายงานความเห็นต่อผู้ว่าราชการจังหวัดข้อ ๖[๖] ในท้องที่จังหวัดใดยังมิได้มีการจัดตั้งสำนักงานจัดรูปที่ดินจังหวัดและยังไม่มีผู้ดำรงตำแหน่งหัวหน้าสำนักงานจัดรูปที่ดินให้ผู้ว่าราชการจังหวัดเป็นผู้มีอำนาจพิจารณาอนุญาตแทนคณะกรรมการจัดรูปที่ดินกลางตามมาตรา ๒๖ แห่งพระราชบัญญัติการจัดรูปที่ดินเพื่อเกษตรกรรม พ.ศ.๒๕๑๗แล้วรายงานให้คณะกรรมการจัดรูปที่ดินกลางทราบข้อ ๗[๗] ในท้องที่จังหวัดใดยังมิได้มีการจัดตั้งสำนักงานจัดรูปที่ดินจังหวัดและมีผู้ดำรงตำแหน่งหัวหน้าสำนักงานจัดรูปที่ดินจังหวัด ให้คณะกรรมการจัดรูปที่ดินจังหวัดหรือหัวหน้างานสำนักงานจัดรูปที่จังหวัดแล้วแต่กรณี เป็นผู้มีอำนาจพิจารณาอนุญาตแทนคณะกรรมการจัดรูปที่ดินกลาง ตามมาตรา๒๖ แห่งพระราชบัญญัติการจัดรูปที่ดินเพื่อเกษตรกรรม พ.ศ. ๒๕๑๗ ตามที่กำหนดไว้ในระเบียบนี้แล้วรายงานให้คณะกรรมการจัดรูปที่ดินกลางทราบหมวด ๒การซื้อขายและการขายฝากที่ดิน ข้อ ๘ ในการซื้อขายหรือการขายฝากที่ดินถ้าผู้ซื้อหรือผู้รับซื้อฝากเป็นบุคคลธรรมดาต้องมีคุณสมบัติดังต่อไปนี้(๑) มีสัญชาติไทยโดยการเกิด(๒) บรรลุนิติภาวะแล้ว(๓) ที่ดินแปลงที่ขออนุญาตนั้นยังคงใช้เพื่อเกษตรกรรมต่อไปข้อ ๙[๘] ถ้าผู้ซื้อหรือผู้รับซื้อฝากเป็นนิติบุคคลจะต้องเป็น(๑) กลุ่มเกษตรกร สหกรณ์การเกษตรชุมนุมสหกรณ์การเกษตรธนาคารการเกษตรและสหกรณ์การเกษตร ทั้งนี้ต้องอยู่ภายใต้วัตถุประสงค์ของนิติบุคคล นั้น ๆ ด้วย หรือ (๒) วัด หรือ สำนักสงฆ์ที่มีความประสงค์จะใช้ที่ดินเพื่อประโยชน์ในด้านการศาสนา หรือ (๓) สถาบันการศึกษาที่มีความประสงค์จะใช้ที่ดิน เพื่อประโยชน์ในด้านการศึกษา หรือ(๔) กระทรวง ทบวง กรมที่มีความประสงค์จะใช้ที่ดินเพื่อประโยชน์ในการสาธารณูปโภคหรือสาธารณูปการต่าง ๆข้อ ๑๐ ราคาที่ดินที่ผู้ขายและผู้ซื้อหรือราคาขายฝากหรือสินไถ่ที่ผู้ขายฝากและผู้รับซื้อฝากตกลงกันนั้นต้องไม่ทำให้ราคาประเมินในที่ดินนั้นสูงขึ้นกว่าราคาประเมินที่ดินก่อนทำการซื้อขายหรือขายฝากเว้นแต่จะได้รับอนุญาตเป็นหนังสือจากคณะกรรมการจัดรูปที่ดินจังหวัดหรือผู้ว่าราชการจังหวัดในกรณีที่ยังมิได้จัดตั้งสำนักงานจัดรูปที่ดินจังหวัดในท้องที่จังหวัดนั้นข้อ ๑๑ ผู้ขายและผู้ซื้อหรือผู้ขายฝากและผู้รับซื้อฝากต้องทำบันทึกการยินยอมให้ทางราชการดำเนินการจัดรูปที่ดินในที่ดินที่ซื้อขายหรือขายฝากนั้นตามพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗ตามแบบท้ายระเบียบนี้ไว้เป็นหลักฐานข้อ ๑๒ ในสัญญาขายฝากต้องกำหนดไว้ด้วยว่าถ้ากระทรวงเกษตรและสหกรณ์หรือผู้ได้รับมอบหมายจากกระทรวงเกษตรและสหกรณ์ประสงค์จะไถ่จากการขายฝากนั้นผู้ขายฝากและผู้รับซื้อฝากยินยอมให้กระทรวงเกษตรและสหกรณ์หรือผู้ได้รับมอบหมายจากกระทรวงเกษตรและสหกรณ์ทำการไถ่จากการขายฝากนั้นได้และให้ถือว่าผู้ไถ่ทรัพย์สินนั้นเป็นผู้รับช่วงสิทธิของผู้รับซื้อฝากหรือเป็นผู้รับซื้อฝากที่ดินแปลงใหม่ที่ผู้ขายฝากได้รับตามโครงการจัดรูปที่ดินหมวด ๓การให้ที่ดิน ข้อ ๑๓[๙] ผู้ใดจะเป็นผู้รับการให้ที่ดินโดยเสน่หาจากเจ้าของที่ดินรายใดผู้รับการให้ต้องเป็น(๑) ทายาทของผู้ให้ หรือ (๒) เป็นผู้มีคุณสมบัติทำนองเดียวกับผู้ซื้อหรือผู้รับฝากตามข้อ ๙ โดยอนุโลม ให้หัวหน้าสำนักงานจัดรูปที่ดินจังหวัดซึ่งที่ดินนั้นตั้งอยู่เป็นผู้มีอำนาจพิจารณาอนุญาตกรณียกให้ที่ดินแก่บุคคลตาม (๑)แทนคณะกรรมการจัดรูปที่ดินกลางตามมาตรา ๒๖แห่งพระราชบัญญัติการจัดรูปที่ดินเพื่อเกษตรกรรม พ.ศ.๒๕๑๗ แล้วรายงานให้คณะกรรมการจัดรูปที่ดินกลางทราบข้อ ๑๔ ผู้ให้และผู้รับให้ต้องทำบันทึกการยินยอมให้ทางราชการดำเนินการจัดรูปที่ดินในที่ดินที่รับให้นั้นตามพระราชบัญญัติจัดรูปที่ดินเพื่อเกษตรกรรม พ.ศ. ๒๕๑๗ ตามแบบท้ายระเบียบนี้ไว้เป็นหลักฐานหมวด ๔การจำนองที่ดิน ข้อ ๑๕[๑๐] การจำนองที่ดินในท้องที่ที่จะสำรวจเป็นเขตโครงการจัดรูปที่ดินกลางให้หัวหน้าสำนักงานจัดรูปที่ดินจังหวัดซึ่งที่ดินนั้นตั้งอยู่เป็นผู้มีอำนาจพิจารณาอนุญาตแทนคณะกรรมการจัดรูปที่ดินกลางตามมาตรา ๒๖ ตามพระราชบัญญัติจัดรูปที่ดินเพื่อเกษตรกรรม พ.ศ.๒๕๑๗แล้วรายงานให้คณะกรรมการจัดรูปที่ดินกลางทราบข้อ ๑๖[๑๑] (ยกเลิก)ข้อ ๑๗[๑๒] (ยกเลิก)ข้อ ๑๘ ผู้จำนองและผู้รับจำนองต้องทำบันทึกการยินยอมให้ทางราชการดำเนินการจัดรูปที่ดินในที่ดินที่จำนองนั้นตามพระราชบัญญัติจัดรูปที่ดินเพื่อเกษตรกรรมพ.ศ. ๒๕๑๗ ตามแบบท้ายระเบียบนี้ข้อ ๑๙ ในสัญญาจำนองต้องกำหนดไว้ด้วยว่า(๑) ผู้จำนองและผู้รับจำนองตกลงยินยอมให้มีการแก้ไขเปลี่ยนแปลงให้ที่ดินแปลงใหม่ที่เจ้าของที่ดินผู้จำนองได้รับตามโครงการจัดรูปที่ดินเข้าแทนที่ดินที่ได้จำนองไว้(๒) ผู้รับจำนองตกลงจะไม่ดำเนินการบังคับจำนองเว้นแต่ผู้รับจำนองได้แจ้งเป็นหนังสือให้คณะกรรมการจัดรูปที่ดินกลางทราบล่วงหน้าไม่น้อยกว่าหนึ่งร้อยยี่สิบวันและภายในระยะเวลาดังกล่าว ถ้ากระทรวงเกษตรและสหกรณ์ หรือผู้ได้รับมอบหมายจากกระทรวงเกษตรและสหกรณ์ประสงค์จะไถ่ถอนจำนองที่ดินนั้นผู้จำนองและผู้รับจำนองยินยอมให้ไถ่ถอนจำนองได้โดยให้ถือว่าผู้ไถ่ถอนจำนองเป็นผู้รับช่วงสิทธิจำนองหรือเป็นผู้รับจำนองในที่ดินแปลงใหม่ที่ผู้จำนองได้รับตามโครงการจัดรูปที่ดินหมวด ๕การจำหน่ายหรือก่อให้เกิดภาระติดพันซึ่งที่ดินประเภทอื่น ข้อ ๒๐[๑๓] การจำหน่ายหรือก่อให้เกิดภาระติดพันซึ่งที่ดินในท้องที่ที่จะสำรวจเป็นเขตโครงการจัดรูปที่ดินเฉพาะที่ดินที่มิได้ใช้เพื่อการก่อสร้างจัดรูปที่ดินให้หัวหน้าสำนักงานจัดรูปที่ดินจังหวัดเป็นผู้พิจารณาอนุญาตแทนคณะกรรมการจัดรูปที่ดินกลาง ตามมาตรา ๒๖แห่งพระราชบัญญัติการจัดรูปที่ดินเพื่อเกษตรกรรม พ.ศ.๒๕๑๗ในกรณีที่ท้องที่นั้นยังมิได้มีการจัดตั้งสำนักงานจัดรูปที่ดินจังหวัดและยังไม่มีผู้ดำรงตำแหน่งหัวหน้าสำนักงานจัดรูปที่ดินจังหวัดให้นายอำเภอหรือปลัดอำเภอผู้เป็นหัวหน้าประจำกิ่งอำเภอท้องที่ที่ซึ่งที่ดินนั้นตั้งอยู่เป็นผู้ตรวจสอบและรายงานความเห็นต่อผู้ว่าราชการจังหวัดเพื่อพิจารณาอนุญาตแทนคณะกรรมการจัดรูปที่ดินกลางตามมาตรา๒๖ แห่งพระราชบัญญัติจัดรูปที่ดินเพื่อเกษตรกรรม พ.ศ.๒๕๑๗ทั้งนี้การพิจารณาอนุญาตตามวรรคหนึ่ง และวรรคสอง สามารถพิจารณาอนุญาตแทนคณะกรรมการจัดรูปที่ดินกลางได้ตามที่เห็นควรโดยไม่ต้องพิจารณาหลักเกณฑ์ที่กำหนดไว้ในระเบียบนี้ข้อ ๒๑[๑๔] ในกรณีที่มีข้อเท็จจริงปรากฏว่าผู้หนึ่งผู้ใดจำเป็นต้องจำหน่ายด้วยประการใด ๆ หรือก่อให้เกิดภาระติดพันใด ๆซึ่งที่ดินในท้องที่ที่จะสำรวจเป็นเขตโครงการจัดรูปที่ดินและการที่จะกระทำดังกล่าวไม่เป็นไปตามเกณฑ์ที่กำหนดไว้ในระเบียบนี้ถ้าคณะกรรมการจัดรูปที่ดินจังหวัด ผู้ว่าราชการจังหวัดหรือหัวหน้าสำนักงานจัดรูปที่ดินจังหวัดแล้วแต่กรณี และสำนักงานจัดรูปที่ดินกลางตรวจสอบแล้วเห็นว่ามีความจำเป็นเกิดขึ้นจริงและเห็นสมควรอนุญาตให้สำนักงานจัดรูปที่ดินกลางดำเนินการเสนออนุกรรมการพิจารณาและเสนอความเห็นต่อคณะกรรมการจัดรูปที่ดินกลางเพื่อพิจารณาอนุญาตเป็นรายๆ ไปข้อ ๒๒ ในกรณีที่ไม่อาจปฏิบัติตามระเบียบนี้หรือมีปัญหาเกี่ยวกับการปฏิบัติตามระเบียบนี้ให้เสนออนุกรรมการพิจารณาและเสนอความเห็นต่อคณะกรรมการจัดรูปที่ดินกลางเพื่อพิจารณาต่อไปประกาศ ณ วันที่ ๑๓ ตุลาคม พ.ศ. ๒๕๓๖นิพนธ์พร้อมพันธุ์รัฐมนตรีว่าการกระทรวงเกษตรและสหกรณ์ประธานกรรมการจัดรูปที่ดินกลาง[๑] ราชกิจจานุเบกษา เล่ม ๑๑๐/ตอนที่๑๗๕/ฉบับพิเศษ หน้า ๖/๒๙ ตุลาคม ๒๕๓๖[๒] คำนิยาม ทายาทเพิ่มโดย ระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาให้จำหน่ายหรือก่อให้เกิดภาระติดพันซึ่งที่ดินในท้องที่ที่จะสำรวจเป็นเขตโครงการจัดรูปที่ดิน(ฉบับที่ ๒) พ.ศ.๒๕๔๐[๓] คำนิยาม สาธารณูปโภคเพิ่มโดย ระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาให้จำหน่ายหรือก่อให้เกิดภาระติดพันซึ่งที่ดินในท้องที่ที่จะสำรวจเป็นเขตโครงการจัดรูปที่ดิน(ฉบับที่ ๒) พ.ศ.๒๕๔๐[๔] คำนิยาม สาธารณูปการ เพิ่มโดย ระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาให้จำหน่ายหรือก่อให้เกิดภาระติดพันซึ่งที่ดินในท้องที่ที่จะสำรวจเป็นเขตโครงการจัดรูปที่ดิน(ฉบับที่ ๒) พ.ศ.๒๕๔๐[๕] ข้อ ๕ แก้ไขเพิ่มเติมโดย ระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาให้จำหน่ายหรือก่อให้เกิดภาระติดพันซึ่งที่ดินในท้องที่ที่จะสำรวจเป็นเขตโครงการจัดรูปที่ดิน(ฉบับที่ ๒) พ.ศ.๒๕๔๐[๖] ข้อ ๖ แก้ไขเพิ่มเติมโดย ระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาให้จำหน่ายหรือก่อให้เกิดภาระติดพันซึ่งที่ดินในท้องที่ที่จะสำรวจเป็นเขตโครงการจัดรูปที่ดิน(ฉบับที่ ๒) พ.ศ.๒๕๔๐[๗] ข้อ ๗ แก้ไขเพิ่มเติมโดย ระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาให้จำหน่ายหรือก่อให้เกิดภาระติดพันซึ่งที่ดินในท้องที่ที่จะสำรวจเป็นเขตโครงการจัดรูปที่ดิน(ฉบับที่ ๒) พ.ศ.๒๕๔๐[๘] ข้อ ๙ แก้ไขเพิ่มเติมโดย ระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาให้จำหน่ายหรือก่อให้เกิดภาระติดพันซึ่งที่ดินในท้องที่ที่จะสำรวจเป็นเขตโครงการจัดรูปที่ดิน(ฉบับที่ ๒) พ.ศ.๒๕๔๐[๙] ข้อ ๑๓ แก้ไขเพิ่มเติมโดย ระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาให้จำหน่ายหรือก่อให้เกิดภาระติดพันซึ่งที่ดินในท้องที่ที่จะสำรวจเป็นเขตโครงการจัดรูปที่ดิน(ฉบับที่ ๒) พ.ศ.๒๕๔๐[๑๐] ข้อ ๑๕ แก้ไขเพิ่มเติมโดย ระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาให้จำหน่ายหรือก่อให้เกิดภาระติดพันซึ่งที่ดินในท้องที่ที่จะสำรวจเป็นเขตโครงการจัดรูปที่ดิน(ฉบับที่ ๒) พ.ศ.๒๕๔๐[๑๑] ข้อ ๑๖ ยกเลิกโดย ระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาให้จำหน่ายหรือก่อให้เกิดภาระติดพันซึ่งที่ดินในท้องที่ที่จะสำรวจเป็นเขตโครงการจัดรูปที่ดิน(ฉบับที่ ๒) พ.ศ.๒๕๔๐[๑๒] ข้อ ๑๗ ยกเลิกโดย ระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาให้จำหน่ายหรือก่อให้เกิดภาระติดพันซึ่งที่ดินในท้องที่ที่จะสำรวจเป็นเขตโครงการจัดรูปที่ดิน(ฉบับที่ ๒) พ.ศ.๒๕๔๐[๑๓]ข้อ๒๐ แก้ไขเพิ่มเติมโดย ระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาให้จำหน่ายหรือก่อให้เกิดภาระติดพันซึ่งที่ดินในท้องที่ที่จะสำรวจเป็นเขตโครงการจัดรูปที่ดิน(ฉบับที่ ๒) พ.ศ.๒๕๔๐[๑๔]ข้อ๒๑ แก้ไขเพิ่มเติมโดย ระเบียบคณะกรรมการจัดรูปที่ดินกลางว่าด้วยหลักเกณฑ์การพิจารณาให้จำหน่ายหรือก่อให้เกิดภาระติดพันซึ่งที่ดินในท้องที่ที่จะสำรวจเป็นเขตโครงการจัดรูปที่ดิน(ฉบับที่ ๒) พ.ศ.๒๕๔๐